***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2019-2020 нче уку елы)

**6 нчы сыйныф**

**Үткәрү вакыты – 60 минут**

**Максималь балл – 42**

**I. Тестлардан дөрес җавапны билгеләгез.**

1. Ирен-теш тартык авазлары дөрес күрсәтелгән рәтне билгеләгез. **(2 балл)**

а) [б], [п], [м]**, [w]**;

**ә) [в], [ф];**

б) [к], [г];

в) [къ], [гъ], [ң], [һ].

2. Сингармонизм законының ирен гармониясенә буйсынган сүзләр саны дөрес күрсәтелгән рәтне билгеләгез. **(2 балл)**

*Болыт, Гөлназ, Гөлнур, радио, сөлге, чокыр, урман, борыч.*

а) ике сүз;

ә) өч сүз;

**б) дүрт сүз;**

в) биш сүз.

3. Ачык иҗекләрдән генә торган сүзләр дөрес күрсәтелгән рәтне билгеләгез. **(2 балл)**

**а) *бүре*, *тәрәзә*, *бала*;**

ә) *китап*, *авыл*, *мендәр*;

б) *йорт*, *мәктәп*, *агач*;

в) *такта*, *Алсу*, *малай*.

4. Архаизмнар дөрес күрсәтелгән рәтне билгеләгез. **(2 балл)**

а) *һава*, *кояш*, *болыт*;

ә) *флешмоб*, *коуч*, *тренд*;

б) *алпавыт*, *морза*, *ясак*;

**в) *инсан*, *угры*, *мәктүп*.**

5. Бирелгән фразеологик әйтелмәнең мәгънәсе дөрес күрсәтелгән рәтне билгеләгез. **(2 балл)**

***Бармак тешләү***

а) курку;

**ә) үкенү;**

б) шатлану;

в) начарлык теләү.

6. Кушылып языла торган сүзләр дөрес күрсәтелгән рәтне билгеләгез. **(2 балл)**

а) *каен(җиләге)*, *стена(газетасы)*;

ә) *иртә(кич)*, *каз(үрдәк)*;

**б) *төн(боек)*, *юл(барыс)*;**

в) *исле(сабын)*, *җил(буран)*.

7. Үткән заман хикәя фигыльләр дөрес күрсәтелгән рәтне билгеләгез. **(2 балл)**

**а) *шатланды*, *шалтыратты*, *уяттык*, *килделәр*;**

ә) *кайтачак*, *китәчәк*, *сөйләр*, *чакырыр*;

б) *аша*, *кит*, *бас*, *бел*;

в) *кисә*, *тегә*, *утыралар*, *утырталар*.

8. Җөмләнең төре дөрес күрсәтелгән рәтне билгеләгез. **(2 балл)**

*Бәхетне юлдан эзләмә, белемнән эзлә.* (Мәкаль)

а) хикәя;

ә) сорау;

**б) боеру;**

в) тойгылы.

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

*[х], [һ], [ц], [щ] –* ***парсыз*** *саңгырау тартыклар. Ялгызлык исемнәре* ***баш*** *хәрефтән языла. Авазларның әйтелешен язуда күрсәтү* ***транскрипция*** *дип атала. Сүзлекләр төзү турындагы фән* ***лексикография*** *дип атала.* ***Антонимнар*** *– капма-каршы мәгънәле сүзләр. Кулланылыштан төшеп калган сүзләрне* ***искергән*** *сүзләр дип атыйлар.* ***Бәйләгеч*** *кушымчалар сүзнең төрле формаларын белдерәләр. Парлы сүзләр һәрвакыт* ***сызыкча аша*** *языла.*

**III. Гамәли-иҗади бирем.**

1. Җөмләләрне татар теленә тәрҗемә итеп языгыз. **(12 балл)**

*Осенью дует холодный ветер.* – Көз көне салкын җил исә.

*На небе чёрные тучи.* – Һавада кара болытлар.

*Очень часто идёт дождь. –* Яңгыр бик еш ява.

*Птицы улетают на юг.* – Кошлар көньякка очып китәләр.

*Люди работают на огороде.* – Кешеләр бакчада эшлиләр.

*Они убирают урожай.* – Алар уңыш җыялар.

2. Көз көне бакчада нинди эшләр эшлисез? Шул хакта 8-10 җөмлә төзеп языгыз. **(6 балл)**